Diari Oficial de la Generalitat Valenciana


Sumari del DOGV 9132, del 21-07-2021 (2021/7907)

Extracte de la Resolució de 15 de juliol de 2021, de la rectora de la Universitat d'Alacant, per la qual es convoquen beques per a realitzar cursos d'idiomes de tots els nivells excepte B1 (Centre Superior d'Idiomes de la Universitat d'Alacant).
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9132

Data del DOGV
:   21-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7907


Data del document
:   15-07-2021

Organisme emissor
:   Universitat d'Alacant

Tipus de document
:   Extracte

Descriptors 

:   * ajuda pública

Extracte de la Resolució de 15 de juliol de 2021, de la rectora de la Universitat d'Alacant, per la qual es convoquen beques per a realitzar cursos d'idiomes de tots els nivells excepte B1 (Centre Superior d'Idiomes de la Universitat d'Alacant). [2021/7907]  
BDNS (identif.): 575488.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/575488)  
  
Primer. Persones beneficiàries  
Estudiantat que curse ensenyaments conduents a títols oficials de grau, en la Universitat d'Alacant i els seus centres adscrits, en el curs 2021-2022 i que reunisquen els requisits següents:  
- Haver-se inscrit en els cursos d'idioma del primer quadrimestre curse 2021-2022 en el Centre Superior d'Idiomes mitjançant prova de nivell i pagament de la fiança de 50 euros, en el període per al qual sol·licita l'ajuda.  
- Estar matriculat o matriculada en estudis oficials de grau de la Universitat d'Alacant en el moment de realitzar el curs en el Centre Superior d'Idiomes.  
  
  
Segon. Objecte  
Fomentar l'aprenentatge d'idiomes entre l'estudiantat de la Universitat d'Alacant, especialment entre estudiants que cursen estudis de grau.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 16 de juliol de 2021, en la següent url:  
https://www.boua.ua.es/acuerdos/descargaracuerdo/14363  
Quarta. Quantia  
La dotació econòmica màxima de la convocatòria és de 60.000 euros.  
Es concedirà un màxim de 200 beques que s'atorgaran per rigorós ordre de puntuació, aplicant els criteris arreplegats en el punt sisé d'aquest extracte.  
L'import de la beca serà del 100 % de la taxa del curs d'idiomes.  
  
Cinqué. Termini de presentació de sol·licituds  
El termini de presentació de sol·licituds s'iniciarà el 28 de juliol de 2021 i la finalització del mateix serà el 14 de setembre de 2021.  
  
Sisé. Altres dades  
Les ajudes s'atorgaran per rigorós ordre de puntuació.  
Per a això, es tindrà en compte la nota mitjana de l'expedient obtinguda pels estudiants, en el curs acadèmic anterior o últim realitzat.  
Per a l'alumnat que es matricule per primera vegada de primer curs d'estudis de grau i, accedisca a la universitat mitjançant la prova d'accés a la universitat (PAU), s'atendrà la nota d'accés a la universitat a exclusió de la qualificació obtinguda en les proves de les matèries d'opció del bloc de les assignatures troncals, és a dir, aquesta nota d'accés es calcularà conforme a la fórmula 60 % (qualificació final de batxillerat) + 40 % (nota fase obligatòria de la PAU). En les altres vies d'accés a la universitat s'atendrà la nota obtinguda en la prova o ensenyament que permeta l'accés a la universitat.  
En cas d'empat, els criteris de desempat seran en primer lloc el menor nombre de crèdits per a finalitzar els estudis. En cas de persistir l'empat, es decidirà per sorteig.  
  
Alacant, 15 de juliol de 2021.- La vicerectora d'Estudiants i Ocupabilitat, (p. d. de signatura R 22.12.2020): Rosario Isabel Ferrer Cascales.